
PËR DISA NDRYSHIME NË VENDIMIN NR. 914, DATË 29.12.2014, TË KËSHILLIT TË MINISTRAVE, “PËR MIRATIMIN E RREGULLAVE TË PROKURIMIT PUBLIK”, TË NDRYSHUAR 

Në mbështetje të nenit 100 të Kushtetutës dhe të nenit 75, të ligjit nr. 9643, datë 20.11.2006, “Për prokurimin publik”, të ndryshuar, me propozimin e Kryeministrit, Këshilli i Ministrave
 
VENDOSI:

Në tekstin e rregullave të prokurimit publik, bashkëlidhur vendimit nr. 914, datë 29.12.2014, të Këshillit të Ministrave, të ndryshuar, bëhen ndryshimet e mëposhtme: 
1. Në nenin 60, “Urdhri i prokurimit”, fjalët “...të vitit ushtrimor...” zëvendësohen me “...të vitit buxhetor...”.
2. Në neni 76, “Kohëzgjatja e kontratës”, bëhen këto ndryshime: 
a) Pika 1 ndryshohet, me këtë përmbajtje: 
“1. Autoriteti kontraktor, për fondet buxhetore, prokuron kontratat për një periudhë deri në mbylljen e vitit buxhetor, përveç rasteve kur lidhen kontrata shtesë, në përputhje me shkronjat “b”, të pikave 3 e 5, të nenit 33, të LPP-së. 
Në çdo rast, financimi i kontratave të prokurimit bëhet në përputhje me parashikimet e legjislacionit përkatës për menaxhimin e sistemit buxhetor në Republikën e Shqipërisë.”.
b) Në nënndarjen e dytë, të pikës 3, fjalët “...brenda vitit ushtrimor...” zëvendësohen me “...brenda vitit buxhetor...”.
Ky vendim hyn në fuqi pas botimit në Fletoren Zyrtare.

